《喜迁莺 题荆溪小隐图，赠林天友别驾》
明代·钱肃润

荆南山麓，看烟树苍茫，层楼叠屋。中有高人，呼之不出，共说其人如玉。

阳羡茶真可爱，九里水原非浊。暂栖住，任逍遥容与，为盘为谷。

不俗，算自昔宦隐名流，争向溪边宿。杜榭犹存，任台在望，山为苏公称蜀。

君复结庐到此，恰尔追芳齐躅。是图也，置五云罨画，平添一幅。

作者简介：明末清初江苏无锡人，字础日。明诸生。幼从学于邹期相，授以静坐法，颇有得。明亡，隐居不出。被笞折胫，自号跛足。有《尚书体要》、《道南正学编》、《十峰草堂集》。卒年八十八。